Unionin yleisen tuomioistuimen tuomio (viides jaosto) 26.11.2015 – Comunidad Autónoma de Galicia ja Retegal vastaan komissio

(yhdistetyt asiat T‑463/13 ja T‑464/13)

”Valtiontuki — Digitaalitelevisio — Tuki maanpäällisen verkon digitaalitelevisiolle syrjäisillä ja vähemmän kaupungistuneilla alueilla Espanjassa — Päätös, jolla tuki todetaan osittain sisämarkkinoille soveltuvaksi ja osittain niille soveltumattomaksi — Yrityksen käsite — Taloudellinen toiminta — Etu — Yleisen taloudellisen edun mukainen palvelu — Valikoivuus — SEUT 107 artiklan 3 kohdan c alakohta — Perusteluvelvollisuus”

1. Kumoamiskanne — Luonnolliset henkilöt tai oikeushenkilöt — Näitä suoraan ja erikseen koskevat toimet — Komission jäsenvaltiolle osoittama päätös, jolla tuki todetaan sisämarkkinoille soveltumattomaksi — Tuen myöntäneen aluetason viranomaisen nostama kanne — Tutkittavaksi ottaminen (SEUT 263 artiklan neljäs kohta) (ks. 36 kohta)

2. Kumoamiskanne — Luonnolliset henkilöt tai oikeushenkilöt — Näitä suoraan ja erikseen koskevat toimet — Erikseen koskeminen — Komission päätös, jossa tuki todetaan sisämarkkinoille soveltumattomaksi — Tuensaajan kanne — Tutkittavaksi ottaminen (SEUT 263 artiklan neljäs kohta) (ks. 37–40 kohta)

3. Kilpailu — Unionin säännöt — Ne, joille säännöt on osoitettu — Yritykset — Käsite — Taloudellisen toiminnan harjoittaminen — Maanpäällisen verkon digitaalitelevision levittäminen, ylläpito ja käyttö syrjäisillä ja vähemmän kaupungistuneilla alueilla — Markkinoiden olemassaolo — Kyseessä ei ole julkisen vallan käyttö — Kuuluminen kilpailusääntöjen alaan (SEUT 107 artiklan 1 kohta) (ks. 53–63)

4. Valtiontuki — Käsite — Edun myöntäminen tuensaajille — Maanpäällisen verkon digitaalitelevision parantamiseen ja laajentamiseen syrjäisillä ja vähemmän kaupungistuneilla alueilla tarkoitettujen varojen vastaanottaminen kuuluu käsitteen alaan (SEUT 107 artiklan 1 kohta) (ks. 67–72)

5. Valtiontuki — Komission suorittama tutkinta — Tukijärjestelmää voidaan arvioida kokonaisuutena (SEUT 107 artiklan 3 kohta ja SEUT 108 artikla) (ks. 78, 136 ja 159 kohta)

6. Valtiontuki — Käsite — Toimenpiteen valikoivuus — Toimenpide, josta hyötyvät tietyn tyyppistä teknologiaa käyttävät toimijat muita teknologioita käyttävistä toimijoista poiketen — Toimenpidettä on pidettävä valikoivana (SEUT 107 artiklan 1 kohta) (ks. 84 ja 85 kohta)

7. Kilpailu — Yritykset, jotka tuottavat yleisen taloudellisen edun mukaisia palveluja — Yleisradiotoiminta — Yleisen taloudellisen edun mukaisten palvelujen määrittäminen — Lähetyspalvelujen suorittaminen ja radioverkkojen käyttö voidaan erottaa toisistaan (SEUT 107 artiklan 1 kohta) (ks. 103, 104, 106 ja 107 kohta)

8. Valtiontuki — Komission päätös — Tuomioistuinvalvonta — Tosiseikkojen ja näytön vapaa arviointi (ks. 109 kohta)

9. Valtiontuki — Kielto — Poikkeukset — Komission harkintavalta — Tuomioistuinvalvonta — Rajat (SEUT 107 artiklan 3 kohta) (ks. 119–121 kohta)

10. Valtiontuki — Kielto — Poikkeukset — Toimenpiteen toteuttamishetkellä vallitsevan tilanteen huomioon ottaminen (SEUT 107 artiklan 3 kohta) (ks. 127, 128 ja 132 kohta)

11. Valtiontuki — Komission suorittama tutkinta — Tiedonanto digitaalisiin lähetyksiin siirtymisestä — Oikeudellinen luonne — Ohjeelliset käytännesäännöt, joilla komissio rajoittaa harkintavaltaansa (SEUT 107 artiklan 3 kohta ja SEUT 108 artikla; komission tiedonanto KOM(2003) 541 lopullinen) (ks. 142 kohta)

12. Valtiontuki — Kielto — Poikkeukset — Tuet, jotka voidaan katsoa sisämarkkinoille soveltuviksi — Arviointi SEUT 107 artiklan 3 kohdan c alakohdan kannalta — Aiempaa käytäntöä ei oteta huomioon (SEUT 107 artiklan 3 kohdan c alakohta) (ks. 146 kohta)

13. Tuomioistuinmenettely — Kanne — Muotovaatimukset — Yhteenveto kanteen oikeudellisista perusteista — Kanneperusteen tueksi esitettyjä väitteitä koskevat samanlaiset vaatimukset (Unionin yleisen tuomioistuimen työjärjestyksen (1991) 44 artiklan 1 kohdan c alakohta) (ks. 147 kohta)

14. Valtiontuki — Komission suorittama tutkinta — Valtion peräkkäiset toimenpiteet, jotka liittyvät erottamattomasti toisiinsa — Toteutettuja toimenpiteitä voidaan arvioida kokonaisuutena (SEUT 107 artiklan 3 kohta ja SEUT 108 artikla) (ks. 158 ja 159 kohta)

Aihe

Vaatimus valtiontuesta SA.28599 ((C 23/10) (ex NN 36/10, ex CP 163/09)), jota Espanjan kuningaskunta on myöntänyt maanpäällisen verkon digitaalitelevisiolle syrjäisillä ja vähemmän kaupungistuneilla alueilla (Kastilia-La Manchan ulkopuolella), 19.6.2013 annetun komission päätöksen 2014/489/EU (EUVL L 217, s. 52) kumoamiseksi

Ratkaisu

1) Kanteet hylätään.